আগ্রাসী যুদ্ধ

থাম্ব|265x265পিক্সেল|পোল্যান্ডের সীমান্ত চৌকি ধ্বংসের ঘটনাটির পুনঃচিত্রায়নকারী গদান্‌স্ক পুলিশের রঙিন আলোকচিত্র
**আগ্রাসী যুদ্ধ** বা **দখলমূলক যুদ্ধ** এমন একটি সামরিক সংঘাত, যা কোনও রাষ্ট্র বা পক্ষ আত্মরক্ষার বৈধ ও যুক্তিসঙ্গত ভিত্তি ছাড়াই এবং সাধারণত অন্য রাষ্ট্রের ভূখণ্ড দখল বা তার উপর আধিপত্য প্রতিষ্ঠার উদ্দেশ্যে শুরু করে। এটি ন্যায়সঙ্গত যুদ্ধের ধারণার বিপরীত। 

আন্তর্জাতিক আইনের দৃষ্টিতে আত্মরক্ষার উদ্দেশ্যে নয় এবং জাতিসংঘের নিরাপত্তা পরিষদ কর্তৃক অনুমোদিত নয়—এমন যেকোনও বৈধতাবিহীন যুদ্ধকে আগ্রাসী যুদ্ধ হিসেবে বিবেচনা করা যেতে পারে। তবে এই মানদণ্ড একাই সাধারণত আগ্রাসী যুদ্ধের পূর্ণ সংজ্ঞা নির্ধারণ করে না। কিছু যুদ্ধ আন্তর্জাতিক আইনে বেআইনি হতে পারে, কিন্তু সেগুলি অবধারিতভাবে আগ্রাসী নয়। উদাহরণস্বরূপ, সীমান্ত-বিরোধ নিষ্পত্তির লক্ষ্যে সংঘটিত এমন একটি যুদ্ধ-যেখানে সূচনাকারী পক্ষের যুক্তিসঙ্গত দাবি এবং সীমিত লক্ষ্য থাকে-সেটিকে আগ্রাসী যুদ্ধ বলা হয় না। 

দ্বিতীয় বিশ্বযুদ্ধের পর নুরেমবের্গ আন্তর্জাতিক সামরিক বিচারের রায়ে বলা হয়েছিল যে "যুদ্ধ মূলত অশুভ। এর পরিণতি কেবল যুদ্ধরত রাষ্ট্রগুলির মধ্যেই সীমাবদ্ধ থাকে না, বরং সমগ্র বিশ্বকে প্রভাবিত করে। অতএব, আগ্রাসী যুদ্ধ শুরু করা কেবল একটি আন্তর্জাতিক অপরাধ নয়;  এটি চরমতম আন্তর্জাতিক অপরাধ, যা অন্যান্য যুদ্ধাপরাধ থেকে কেবলমাত্র এই কারণে স্বতন্ত্র যে এটি নিজের মধ্যে সমগ্রের পুঞ্জীভূত মন্দকে ধারণ করে।"

জাতিসংঘ সনদের ৩৯নং দফায় বলা হয়েছে যে, জাতিসংঘের নিরাপত্তা পরিষদ যেকোনও আগ্রাসী পদক্ষেপের অস্তিত্ব নির্ধারণ করবে এবং "আন্তর্জাতিক শান্তি ও নিরাপত্তা বজায় রাখতে বা পুনরুদ্ধার করতে ৪১ এবং ৪২ নং দফা অনুযায়ী কী ব্যবস্থা নেওয়া হবে, তা সুপারিশ করবে অথবা সে বিষয়ে সিদ্ধান্ত নেবে"।

আন্তর্জাতিক ফৌজদারি আদালতের রোম সংবিধিতে  আগ্রাসনের অপরাধকে "আন্তর্জাতিক সম্প্রদায়ের জন্য উদ্বেগজনক সবচেয়ে গুরুতর অপরাধ" হিসেবে উল্লেখ করা হয়েছে এবং এই অপরাধ আন্তর্জাতিক ফৌজদারি আদালতের এখতিয়ারের মধ্যে পড়েছে বলে উল্লেখ করা হয়েছে। তবে সংবিধিতে আরও বলা হয়েছে যে, রাষ্ট্রপক্ষগুলি অপরাধটির সংজ্ঞায় একমত না হওয়া এবং এর বিচারের জন্য শর্তাবলী নির্ধারণ না করা পর্যন্ত আন্তর্জাতিক ফৌজদারি আদালত আগ্রাসনের অপরাধের উপর তার এখতিয়ার প্রয়োগ করতে পারবে না। ২০১০ সালের ১১ই জুন তারিখে কাম্পালা পর্যালোচনা সম্মেলনে, আদালতের ১১১টি রাষ্ট্রপক্ষ সর্বসম্মতিক্রমে অপরাধের সংজ্ঞা এবং এই অপরাধের উপর এখতিয়ার প্রয়োগের শর্তাবলী গ্রহণ করে একটি প্রস্তাব গ্রহণ করতে সম্মত হয়। ৩৫টি রাষ্ট্রপক্ষ কর্তৃক অনুমোদিত হওয়ার পর সংবিধির প্রাসঙ্গিক সংশোধনীগুলি ১৭ই জুলাই, ২০১৮ তারিখে কার্যকর হয়। এর আগে ১৯২৮ সালে কেলগ-ব্রিয়ঁ চুক্তিটি আগ্রাসী যুদ্ধকে সংজ্ঞায়িত ও নিষিদ্ধ করার জন্য অনুরূপ একটি প্রচেষ্টা ছিল।

সম্ভবত আগ্রাসী যুদ্ধ শুরু করার জন্য ইতিহাসে সর্বপ্রথম ১২৬৮ সালে সিসিলীয় রাজা কনরাদিনের বিচার হয়েছিল।

## আরও দেখুন
*দখলের অধিকার
*উচ্চতর কর্তৃপক্ষের দায়
*শান্তিভঙ্গকারী অপরাধ
*আগামমূলক আদর্শ
*আন্তর্জাতিক ফৌজদারি আইন
*আন্তর্জাতিক আইন
* আক্রমণ
* যুদ্ধ করার অধিকার
*যুদ্ধাপরাধের তালিকা
*নুরেমবের্গ মূলনীতিসমূহ
*প্রতিরোধমূলক যুদ্ধ
*ছয় দিনের যুদ্ধ
*রাশিয়ার ইউক্রেন আক্রমণ
*মার্কিন যুক্তরাষ্ট্রের ইরাক আক্রমণ
*ঐচ্ছিক যুদ্ধ
*যুদ্ধাপরাধ
*মুক্তিযুদ্ধ
*২০২৬ সালে ইরানের উপর ইসরায়েল ও মার্কিন যুক্তরাষ্ট্রের হামলা

## তথ্যসূত্র

## উৎসপঞ্জি
* Lyal S. Sunga The Emerging System of International Criminal Law: Developments in Codification and Implementation, Kluwer (1997) 508 p.
* Lyal S. Sunga Individual Responsibility in International Law for Serious Human Rights Violations, Nijhoff (1992) 252 p.
* H. K. Thompson, Jr. and Henry Strutz, *Dönitz at Nuremberg: A Reappraisal*, Torrance, Calif.: 1983.
* J. Hogan-Doran and B. van Ginkel, "Aggression as a Crime under International Law and the Prosecution of Individuals by the Proposed International Criminal Court" Netherlands International Law Review, Volume 43, Issue 3, December 1996, pp.&nbsp;321–351, T.M.C. Asser Press 1996.

## বহিঃসংযোগ

বিষয়শ্রেণী:যুদ্ধাপরাধ
বিষয়শ্রেণী:আন্তর্জাতিক অপরাধ আইন
বিষয়শ্রেণী:সামরিক আইন
বিষয়শ্রেণী:ধরন অনুযায়ী যুদ্ধ
বিষয়শ্রেণী:আন্তর্জাতিক আইনে আগ্রাসন
বিষয়শ্রেণী:আগ্রাসী অপরাধ